الصفحه دى يتيمه, حاول تضيفلها لينك فى صفحات تانيه متعلقه بيها. الحركه البشريه هى النظره الفكريه اللى بتعتبر الدنيا فى حد ذاتها غايه مفيش حاجه وراها تتخدم ، و ان البشر لازم تكون ليهم اداب و فلسفات و علوم مالهمش صله بالغيبيات ، و ان الانسان لازم يعتمد على نفسه لتحقيق السعاده على الارض نفسها من غير زهد عنها لتحقيق مكاسب فى العالم الاخر زى ما بتروج النظره الغيبيه. الحركه البشريه الاولى : الحركه اللى وصلت لذروتها فى القرن الخمستاشر فى ايطاليا و انتشرت بعد كده فى اوروبا. بتتعرف بإسم عصر النهضه او الرنيسانس. قامت على دراسة الثقافه الاغريقيه و الرومانيه و فيها اتخلصت الفنون الجميله و الاداب و العلوم من القيود الدينيه القديمه فخلتها لخدمة البشر. الحركه البشريه التانيه : ظهرت فى فرنسا فى اواخر القرن تمنتاشر على ايدين ديدرو و فولتير و جان جاك روسو و غيرهم من الادبا و الفلاسفه. الحركه دى هى اللى مهدت للثوره الفرنسيه او كانت هى الثوره نفسها اللى خرج منها اعلان حقوق الانسان. الحركه البشريه التالته : ظهرت فى النص التانى من القرن تسعتاشر بعد ظهور داروين و كتابه " اصل الانواع " . سمت بالانسان و خلته مركز السياده للدنيا و خلته يبص لمستقبله كإنه طوع ارادته.